Sātanisms

Sātanisms rietumu kultūrā ir reliģiska tradīcija, kas vairākās formās pieņēmis Sātanu kā pārdabisku būtni, baznīcas varas un Dieva ienaidnieku, arī jūdaistu, kristiešu un islamistu kanona pretinieku. Sātanisms ticis saistīts ar ķecerību un okultismu. Sātanisti godina vai pielūdz Sātanu.

 Raksturojums un vēsture 
Sātans ir dēmons, ļaunuma un Dieva ienaidnieka simbols, kas kristīgā mitoloģijā ticis saistīts ar Luciferu, Antikristu, pūķi un velnu. Sātans aprakstīts un gleznots kā Dieva pretinieks, kritušais eņģelis, kas padzīts no debesīm.

Demonizētais seno ēģiptiešu dievs Sets, šumeriešu un mūsdienu arābu Šaitans ( شيطان‎ ) arī ebreju ( שָׂטָן ha-satan) ir pieminēts etimoloģiskos aprakstos par Sātanu. Feniķiešu dievs Bāls, kuru arī senie ebreji pielūdza Samarijā, saistīts ar sātana tēlu ebreju un kristiešu svētajos rakstos. Bībelē Bāls nereti lietots kā sugas vārds, kas apzīmē vietējās kanaāniešu dievības, arī svešus dievus un elku dievus.

 Sātanisms un kristietība 
Bībeles Jaunās derības Jāņa atklāsmes grāmatāJāņa atklāsmes grāmatas teksts (latviski) ir otrā gadsimtā pierakstītiBurton L. Mack, Who Wrote the New Testament?; ; 175.lpp. (Visions of the Cosmic Lord) tēlaini apokaliptiski (grieķu valodā: apokalypsis "atklāsme") pravietojumi par pastardienu un pasaules galu, kas ietekmējuši sludinātāju sprediķus, vairākas mākslas un literatūras formas, kā arī cilvēka māņticību un kristīgās baznīcas parodiju.

Viduslaikos, māņticīgās apsūdzībās par sātanismu tika sodītas raganas un burvji sadedzinot uz sārta.Jules Michelet (1862), Satanism and Witchcraft: The Classic Study of Medieval Superstition,  Teologiem bijuši dažādi uzskati par Sātanu. Antikrists ticis skaidrots kā cilvēciska būtne, kurā iemiesojies Sātans ar uzdevumu izaicināt un pārbaudīt ticīgos savā pārliecībā.Bernard McGinn, Antichrist (2000) Columbia Univerity Press, 

 Sātanisms un okultisms Francijā 
Francijā sātanismsArthur Edward Waite, Devil Worship in France, or the Question of Lucifer,  ticis saistīts ar ķecerību, gnosticismuThe Invisible Basilica: Gerard Encausse (Papus) (angliski) un okultismu, kā arī iepīts vērienīgos politiskos un sabiedriskos skandālos.Anne Somerset, The Affair of the Poisons: Murder, Infanticide, and Satanism at the Court of Louis XIV,  Tiek rakstīts, ka 1672. gadā pareģe Vuasina (La Voisin, īstā vārdā Catherine Deshayes) rīkoja melno mesu Henry Taylor Fowkes Rhodes, Satanic Mass,  kopā ar garīdznieku Giborgu (Guibourg), ar nolūku likt Luijam XIV, Saules karalim, atkal pievērst uzmanību bijušajai mīļākajai, (Marquise de Montespan). Rituālā ticis upurēts zīdainis.

1839. gadā Jūdžīns Vintrass (Eugene Vintras (1807-1875))Arthur E. Waite, Studies in Mysticism and Certain Aspects of the Secret Tradition,  dibinājis Karmela baznīcuangliski: Eliate Church of Carmel, saistīts ar l'Eglise Johannites des Chretiens Primitif un l'Eglise Gnostique, un neognostiķi Jean Bricaud un viņam piebiedrojās okultists un katoļu priesteris Bulēns (Joseph-Antoine Boullan (1824-1893)). Bulēns ticis apvainots sātanismā un 1848. gadā Karmela baznīcu nosodījis pāvests. 1851. gadā Vintrassu apsūdzēja paša sekotāji par melno mesu noturēšanu un citām darbībām.

Bulēna piekritēju grupā esot pievienojies dzejnieks, okultists un rožkrustietis, Stanislass Degita (Marquis Stanislaus de Guaita (1861-1897))Degita biogrāfija (franciski) Abi esot nodarbojušies ar melno maģiju. Kad 1893. gada 3. janvārī Bulēns ar sirdstrieku nomira, rakstnieks Huijsmans (Joris Karl Huysmans) apvainoja Degitu - esot ar maģiju nonāvējis. Degita esot rakstnieku izaicinājis uz divkauju.Jules Bois, Le Satanisme et la Magie - avec une étude de J. K. Huysmans, (1895) Paris,  (franciski)

Romānā La-Bas (1891)Joris K. Huysmans, La-Bas (Classiques Francais),  (franciski)Joris K. Huysmans, La Bas,  (angliski) Huijsmans iekļāva melnās mesas aprakstu, kuru viņš esot novērojis Parīzē, kādas sātanistu sektas ceremonijas izpildes laikā. Melnā mesa esot sātanistu rituāls, kurā tiek ķecerīgi parodēta katoļu baznīcas mesa.

 Mūsdienu sātanisms 
Mūsdienās pastāv daudz Sātana godināšanu veidu un idejas interpretāciju.Latviešu publicists Nils Sakss apgalvojis, ka nav neviena ticama avota, kas liktu domāt, ka līdz pat 1966. gadam eksistēja kāda nopietna, organizēta sātaniska kustība vai ordenis. Vairāki lietpratēji rakstījuši, ka mūsdienu sātanisms ir apgriesta kristīgās baznīcas "konstrukcija" kurā Sātans ieņēmis pretinieka lomu rituālu parodijās.U.S. Department of the Army (ed.) (2002). "Temple of Set" in Religious Requirements and Practices of Certain Selected Groups: A Handbook for Chaplains. University Press of the Pacific.  Piemēram, amerikānis Antons Šandors Lavejs (1930-1997) 1966. gada aprīlī dibinājis organizāju - Sātana baznīca un uzrakstījis Sātana bībeli. Viņš arī esot sacerējis savu autobiogrāfiju (lielākā daļa biogrāfisko datu nav pārbaudāmi) un piedalījies astoņu Holivudu filmu tapšanā. Jebkurš varējis nosūtīt pieteikumu un par 200 dolāriem kļūt biedrs, saņemot pretim spilgti sarkanu biedra karti. Church of Satan - mājaslapa 
Lavejam bijis vajadzība būt galvenā Sātana lomā teatralizētos rituālos savā Sātana baznīcā: Viņš tērpjas spilgti sarkanā apmetnī, rituālos apkārt atrodas galvaskausi un cita simboliska atributika. Par altāri viņš izmantojis kailu sievieti, kas apsegta ar leoparda ādu. Viņš arī ir radījis kāzu, iesvētīšanas un citus rituālus. Laveijs apgalvojis, ka Sātana baznīca nevis sludina necilvēcīgus un grūti izpildāmus likumus: “mīli ienaidnieku” vai “neiekāro sava tuvākā sievu” utt., bet gan cilvēcīgus, kuri saka:

Ap 1975. gadu vairāki Laveja domubiedri, bijušā Amerikas armijas virsnieka Miķeļa Akino (Michael Aquino) vadīti, atšķēlās un nodibināja bezpeļņas organizāciju - Seta Templis (Temple of Set ).Temple of Set - mājaslapa Amerikāņu zinātniskās fantastikas rakstnieks Dons Vebs (Don Webb), bijis no 1993. līdz 2002. gada Seta Tempļa "augstais priesteris" un rakstos palīdzējis veidot šo grupējuma tēlu.Don Webb, Mysteries of the Temple of Set: Inner Teachings of the Left Hand Path,  Latvijas publicists Nils Sakss apgalvo, ka Laveja formulētais sātanisms ir ietekmējis populāro kultūru un vairākas rokmūziku paaudzes.

 Piezīmes un atsauces 


Kategorija:Dēmoni
Kategorija:Okultisms
Kategorija:Reliģiskās ticības, tradīcijas un kustības